Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo in št. 65/08, [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21-odl. Us in 3/22-Zdeb; v nadaljevanju ZJU)

**MINISTRSTVO ZA OBRAMBO,** Vojkova cesta 55, 1000 Ljubljana, objavlja javni natečaj

za zasedbo prostega uradniškega delovnega mesta:

**VODJA ODDELKA (m/ž)**

za nedoločen čas, s polnim delovnim časom,

**v Sekretariatu generalnega sekretarja, Službi za računovodstvo, Oddelku za finančno knjigovodstvo (šifra DM 705031)**

Naloge uradniškega delovnega mesta se lahko opravljajo v dveh zaporednih nazivih: višji svetovalec I in podsekretar.

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

**Zahtevana izobrazba**:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja),
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja),
* najmanj visokošolsko univerzitetno izobraževanje (prva bolonjska stopnja)/ visokošolska univerzitetna izobrazba (prva bolonjska stopnja).

Interdisciplinarne izobraževalne aktivnosti/izidi, pretežno poslovne in upravne vede, pravo, finančništvo, bančništvo in zavarovalništvo, računovodstvo in revizija, poslovanje in upravljanje, menedžment, ekonomija.

**Zahtevane delovne izkušnje**:

* najmanj 6 let.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

**Posebni pogoji**:

* obvezno usposabljanje za imenovanje v naziv,
* dovoljenje za dostop do tajnih podatkov stopnje »zaupno« (Z, I-E, I-N).

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti usposabljanje za imenovanje v naziv najkasneje v enem letu od sklenitve pogodbe o zaposlitvi.

**Želena znanja, sposobnosti in lastnosti**:

* angleški jezik SLP 1110,
* Izpit za preizkušenega računovodja javnega sektorja.

**Naloge:**

|  |
| --- |
| * vodenje, organiziranje, načrtovanje, usmerjanje ter nadzor dela v oddelku, |
| * organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi, |
| * sodelovanje pri oblikovanju sistemskih rešitev in drugih najzahtevnejših gradiv, |
| * samostojna priprava zahtevnih analiz, informacij, poročil in drugih zahtevnih gradiv, |
| * samostojno opravljanje najzahtevnejših strokovnih nalog v oddelku, |
| * odločanje v zadevah z delovnega področja oddelka. |

**Prijava na prosto uradniško delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga tega javnega natečaja, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev.**

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni stopnja in smer izobrazbe (študijski program) ter leto in ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu;
3. izjavo kandidata, da:

* je državljan Republike Slovenije,
* nima dvojnega državljanstva,
* ni bil pravnomočno obsojen zaradi naklepnega kaznivega dejanja, ki se preganja  
  po uradni dolžnosti, in o tem, da ni bil obsojen na nepogojno kazen zapora v   
  trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega   
  dejanja, ki se preganja po uradni dolžnosti;

1. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, št. 95/2015 in št. 139/2020);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »zaupno« skladno z Zakonom o tajnih podatkih (Uradni list RS, št. 50/06 - uradno prečiščeno besedilo, št. 9/10, 60/11, 8/20 in 18/23 – ZDU-IO), če kandidat ustreznega dovoljenja še nima;
3. izjavo, da za namen tega javnega natečaja dovoljuje Ministrstvu za obrambo pridobitev podatkov iz 3. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se v izbirni postopek ne uvrsti kandidat, ki ne izpolnjujejo natečajnih pogojev.

Izbrani kandidat bo delo na delovnem mestu vodja oddelka opravljal v uradniškem nazivu višji svetovalec I, z možnostjo napredovanja v naziv podsekretar. Izhodiščni plačni razred je 40 oz. 2.124,46 € bruto.

Če z izbranim kandidatom po opravljenem predhodnem zdravstvenem pregledu in varnostnem preverjanju ne bo ugotovljenih zadržkov, bo delovno razmerje sklenjeno za nedoločen čas s polnim delovnim časom. Delo se bo opravljalo v prostorih Službe za računovodstvo, na naslovu Kranjčeva ulica 1 v Ljubljani, oziroma na območju delovanja Ministrstva za obrambo.

Kandidate vabimo, da vložijo prijavo v pisni obliki **(OBVEZNO NA PRILOŽENEM OBRAZCU »VLOGA ZA ZAPOSLITEV«)**, ki jo pošljejo v zaprti ovojnici **z označbo**: »Za javni natečaj na prosto uradniško delovno mesto **VODJA ODDELKA,** št. 110-8/2024, **na naslov** Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 8 dni** po objavi na spletnem portalu državne uprave GOV.SI in Zavodu Republike Slovenije za zaposlovanje, torej do vključno **26. 1. 2024** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku javnega natečaja bo objavljeno na spletnem portalu državne uprave GOV.SI naslovu [www.gov.si/zbirke/delovna](http://www.gov.si/zbirke/delovna) mesta.

Informacije o prostem delovnem mestu lahko dobite na telefonski številki (01) 471 2995 pri Nataši Likar.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

+